CELEX: 62010TA0158
Language: sk
Date: 2012-05-08 00:00:00
Title: Vec T-158/10: Rozsudok Všeobecného súdu z  8. mája 2012 — Dow Chemical/Rada [ „Dumping — Dovoz etanolamínov s pôvodom v Spojených štátoch — Konečné antidumpingové clo — Uplynutie platnosti antidumpingových opatrení — Preskúmanie — Pravdepodobnosť pokračovania alebo opakovaného výskytu dumpingu — Článok 11 ods. 2 nariadenia (ES) č. 1225/2009“ ]

23.6.2012   
            
            
               SK
            
            
               Úradný vestník Európskej únie
            
            
               C 184/9
            
         Rozsudok Všeobecného súdu z 8. mája 2012 — Dow Chemical/Rada
   (Vec T-158/10) (1)
   
   (Dumping - Dovoz etanolamínov s pôvodom v Spojených štátoch - Konečné antidumpingové clo - Uplynutie platnosti antidumpingových opatrení - Preskúmanie - Pravdepodobnosť pokračovania alebo opakovaného výskytu dumpingu - Článok 11 ods. 2 nariadenia (ES) č. 1225/2009)
   2012/C 184/15
   Jazyk konania: angličtina
   
      Účastníci konania
   
   
      Žalobkyňa: The Dow Chemical Company (Midland, Michigan, Spojené štáty) (v zastúpení: pôvodne J.-F Bellis, R. Luff a V. Hahn, neskôr J.-F. Bellis a R. Luff, advokáti)
   
      Žalovaná: Rada Európskej únie (v zastúpení: J.-P. Hix, R. Szostak a B. Driessen, splnomocnení zástupcovia, za právnej pomoci G. Berrisch, advokát a N. Chesaites, barrister)
   
      Vedľajší účastník, ktorý v konaní podporuje žalovanú: Európska komisia (v zastúpení: pôvodne H. van Vliet a M. França, neskôr M. França a A. Stobiecka-Kuik, splnomocnení zástupcovia)
   
      Predmet veci
   
   Návrh na čiastočné zrušenie vykonávacieho nariadenia Rady (EÚ) č. 54/2010 z 19. januára 2010, ktorým sa ukladá konečné antidumpingové clo na dovoz etanolamínov s pôvodom v Spojených štátoch amerických (Ú. v. EÚ L 17, 2010, s. 1)
   
      Výrok rozsudku
   
   
               1.
            
            
               Vykonávacie nariadenie Rady (EÚ) č. 54/2010 z 19. januára 2010, ktorým sa ukladá konečné antidumpingové clo na dovoz etanolamínov s pôvodom v Spojených štátoch amerických, sa zrušuje v rozsahu, v akom sa týka spoločnosti The Dow Chemical Company.
            
         
               2.
            
            
               Rada Európskej únie znáša svoje vlastné trovy konania a je povinná nahradiť trovy konania vynaložené spoločnosťou The Dow Chemical Company.
            
         
               3.
            
            
               Európska komisia znáša svoje vlastné trovy konania.
            
         
      (1)  Ú. v. EÚ C 161, 19.6.2010.